|  |  |
| --- | --- |
| Numri i lëndës: | 2019:283040 |
| Datë: | 30.01.2020 |
| Numri i dokumentit: | 00796702 |

**P.nr.1099/19**

**NË EMËR TË POPULLIT**

**GJYKATA THEMELORE NË PEJË**-Departamenti i përgjithshëm, me gjyqtarin e vetëm gjykues Ahmet Rexhaj, me pjesëmarrjen e sekretares juridike Lindmire Begolli, në çështjen penale ndaj të akuzuarit B L nga P, Rr.”...” nr... P për shkak të veprës penale “Sulmi” nga neni 184 par 1 të KPRK-së, duke vendosur sipas aktakuzës së Prokurorisë Themelore në Pejë, Departamenti për krime të përgjithshme, PP/II.nr.2726/19 të datës 29.11.2019, pas mbajtjes së shqyrtimit fillestar me datë 27.01.2020, në prezencë të Prokurorit të shtetit Ardiana Veseli të akuzuarit B L ,e ne munges te palës se dëmtuar me dt. 29.01.2020 merr këtë:

**A K T GJ Y K I M**

I akuzuari B L e lindur me ..... ne P ku edhe tani banon ne Peje rr ... nr .. , i biri R dhe nenes X e vajzeris H , i pa martuar me prof.. i pa pune , ka te kryer shkollën fillore , e gjendjes se mesme ekonomike , me nr personal ... Shqiptar , Shtetas i Republikës se Kosovës ,

**ËSHTË FAJTOR**

**Për shkak se:**

Me dt 30.10.2019 , rreth orës 15:30 ne një lokal përball rrugës .. e gjate ne Pejë me dashje e përdor forcën ndaj personit tjetër te te dëmtuarës SH D ne atë mënyrë qe pas një konflikti verbal me te dëmtuarën pasi qe e njëjta ishte ngritur ne këmbë qe te largohet nga aty , i pandehuri e kishte kapur për dore te te dëmtuarën duke e detyruar qe te ulet , e me pas qe te njëjtën e shtynë e qe nuk ka rezultuar me lëndime te lehta trupore.

-Me çka ka kryer vepër penale, “Sulmi ” nga neni 184 par.1 të KPRK-së,

Andaj, gjykata duke u bazuar në nenin 7,39,40,43, të KPK-së, nenit 184 par.1 KPRK-së, si dhe nenit 365 të KPPRK-së, të akuzuarit B L i shqipton:

**DËNIM ME GJOBË**

Ashtu që të akuzuarit B L , i cakton dënim me gjobë në shumë prej 300€ (treqind euro ) e të cilin dënim është i obliguar që ta paguaj në afat prej 15 ditësh pas plotfuqishmërisë së aktgjykimit,

Nëse i akuzuari i lartcekur dënimin me gjobë nuk e paguan në afat të caktuar, atëherë dënimi me gjobë gjykata do ta zëvendësoi me dënim burgu, duke llogaritur një ditë burgim për çdo 20 euro të gjobës.

I akuzuari obligohet që në emër të shpenzimeve të procedurës penale të paushallit gjyqësor të paguaj shumën prej 20€, si dhe në emër të taksës për kompensimin e viktimave të krimit në shumë prej 30€, të gjitha këto në afat prej 15 ditësh, pas plotfuqishmërisë së aktgjykimit.

Pala e dëmtuar SH D me vendbanim rr.”...”pn-P , për realizimin e kërkesë pasurore – juridike udhëzohet ne kontest civil .

**A r s y e t i m**

Prokuroria Themelore në Pejë-Departamenti për krime të përgjithshme ka ngrit aktakuzë PP/II.nr.2726/2019 të datës 29.11.2019, ndaj të akuzuarit B L nga P, Rr.”Sali Jaha” nr.71 Pejë për shkak të veprës penale “Sulmi” nga neni 184 par 1 nen të KPRK-së.

Gjykata ka caktuar shqyrtimin fillestarë me datë 27.01.2020, Pas leximit të aktakuzës nga ana e Prokurorit të shtetit PP/II.nr. 2726/2019 të datës 29.11.2019, në seancën e shqyrtimit fillestar, gjykata është bindur se i akuzuari i ka kuptuar aktakuzën dhe të akuzuarit i ka dhënë mundësinë që të deklarohet për pranimin ose mos pranimin e fajësisë.

Në këtë rast gjykata ka udhëzuar të akuzuarin për rendësin , benefitet dhe pasojat e pranimit të fajësisë dhe i akuzuari ka deklaruar se i ka kuptuar të gjitha benefitet dhe pasojat e pranimit të fajësisë dhe duke deklaruar se e pranon fajësinë për vepër penale me të cilën ngarkohet, duke shtuar se kërkoj falje shprehi keqardhje para gjykatës dhe premtoj se nuk do ti përsëris premtimet e tilla apo te ngjashme ne te ardhmen.

Prokurori i shtetit ka deklaruar se pajtohet me pranimin e fajësisë nga ana e të akuzuarit, i njëjti pranim është bërë në mënyrë vullnetare nga i akuzuari dhe ka mbështetje në shkresat e lëndës, konsideron se i njëjti pranim i fajësisë ka mbështetje në provat të cilat gjenden në shkresat e lëndës.

Mbrojtësi i te akuzuarit Av.Abedin AD pajtohet me pranimin e fajësisë nga ana e te mbrojturit te tij duke deklaruar se pranimi i fajësisë është bere ne mënyrë vullnetare , dhe i propozon gjykatës qe te pranoj pranimin e fajësisë dhe ta merr si rrethanë lehtësuese me rastin e marrjes se vendimit mbi dënim.

Në vijim gjykata , pas dëgjimit te palëve ka marr aktvendim me te cilin e ka pranuar pranimin e fajësisë ngase ka konstatuar se janë plotësuar te gjitha kushtet ligjore për një gjë te tille , ne këtë aspekt gjyqtari i vetëm gjykues ka konstatuar se i akuzuari e ka kuptuar natyrën dhe pasojat e pranimit te fajësisë , dhe se pranimi i fajësisë është bere vullnetarisht nga i akuzuari dhe se pranimi i fajit mbështetet ne faktet e çështjes qe përmban aktakuza , dhe aktakuza nuk përmban asnjë shkelje te qarte ligjore apo gabime ,nuk ekziston ndonjë rrethanë për hudhje të aktakuzës konform nenit 253 të KPPK-së, se janë plotësuar kushtet nga neni 248 të KPPK-së, atëherë në këtë çështje nuk është zbatuar procedura e provave, por gjykata ka vazhduar me shqiptimin e dënimit.

Andaj gjykata duke u gjendur para këtyre fakteve siç janë pranimi i fajësisë nga ana e të akuzuarit, si dhe duke pasur parasysh provat të cilat gjenden në shkresat e lëndës siç janë, Raporti i oficerit Osman Goqi #2748 i dt.30.10.2019 , Raporti i policit Avni Shatri #9016 i dt.01.11.2019 , Deklarata e te pandehurit B L i dhënë ne polici i dt.30.10.2019, Deklarata e te dëmtuarës/dëshmitares SH D e dhënë ne polici i dt.30.10.2019, Deklarata e te dëshmitares M K e dhënë ne polici i dt.30.10.2019, pas shiqimit dhe analizimit gjykata erdhi në përfundim se në veprimet e të akuzuarit ekzistojnë të gjitha elementet e veprës penale të përshkruara si në dispozitiv të këtij aktgjykimi e për të cilin është shpallur fajtor.

Duke vendosur mbi vendimin mbi dënim konform nenit 73 të KPRK-së, gjykata i vlerësoi të gjitha rrethanat lehtësuese dhe rënduese që ndikojnë në llojin e dënimit dhe nga rrethanat lehtësuese gjeti se e ka pranuar fajësinë, i vie keq, pati sjellje korrekte në shqyrtim fillestar, ndërkaq nga rrethanat rënduese për të akuzuarin e lartcekur gjykata nuk ka gjetë asgjë.

Andaj gjykata duke u gjendur para këtyre rrethanave të akuzuarin e gjykoi si në dispozitiv të këtij aktgjykimi duke konsideruar se ky dënim është në përputhje me shkallën e përgjegjësisë penale të tij dhe me intensitetin e rrezikimit të vlerave të mbrojtura të shoqërisë dhe është bindur se vendimi mbi dënimin do të shërbej për arritjen e qëllimit të dënimit e që është pengimi i të akuzuarit në kryerjen e veprave penale në të ardhmen si dhe në preventivën tjetër për personat tjerë që të përmbahen nga kryerja e veprave penale konform nenit 41 të KRPK-së.

Duke u bazuar në nenin 450 të KPPRK-së, e obligoi të akuzuarin në paguarjen e shpenzimeve të procedurës penale të paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të akuzuarin që të paguaj shpenzimet e viktimave të krimit.

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

**NGA GJYKATA THEMELORE NË PEJË-Departamenti i Përgjithshëm P.nr.1099/19 i dt.29.01.2020**

**Sekretarja juridike Gjyqtari i vetëm gjykues**

Lindmire Begolli Ahmet Rexhaj

**KËSHILLË JURIDIKE:**

Kundër këtij aktgjykimi është e lejuar ankesa

në afat prej 15 ditësh, nga dita e marrjes, Gjykatës

së Apelit në Prishtinë, e nëpërmjet të kësaj gjykate.